الإدعاء
بوست منتشر بشكل كبير جدًا، معاه صورة لبنتين ودعوة لحضور حفل زفاف، ومكتوب "هنكون اول بنتين يتجوزو بعض فى مصر ويخلفو😗 ونعيش فى تبات ونبات ونجيب ولاد وبنات الدعوه عامه وهننزل بليل انا ومراتى نعزم صحبنا اخيرا هكون فيكى ياجنه الخيال هكون ام عيالك وانتى ام عيالى واحنا ام عيلنا ياروحى وهنكون ابهات جميله وحنينه على بعض". ❌❌
– الكلام ده مفبرك. واحدة من البنات اللي في الصورتين اسمها “بيكي محمد” وهي ممثلة مبتدئة، وطلعت أكتر من مرة في حسابها على فيسبوك نفت الكلام ده وقالت إن في حد بيسرق صورها وبيألف الكلام ده للتشهير بها وإنها عملت محضر. ✅✅
– كمان اللي هيبص على الدعوة المنشورة مع البوست، هيلاقي مكتوب إن حفل الزفاف يوم الأربعاء 23/ 6، لكن في الواقع يوم 23/ 6 ده هيكون موافق يوم الأحد.
– عادة الصفحات اللي بتنشر الكلام ده بيكون هدفها تستفز الناس للتعليق عندها وزيادة التفاعل مع الصفحة عشان يتشهروا.